**Ž I V O T O P I S**

**OSOBNI PODACI**

• *Ime i prezime:*Ingrid Ivančić

• *Datum i mjesto rođenja*: 27. travanj 1956.; Rovinj, Republika Hrvatska.

• *Nacionalnost i državljanstvo*: Hrvatica, hrvatsko.

• *Adresa na poslu*: Centar za istraživanje mora, Intitut Ruđer Bošković, G. Paliaga 5, 52210 Rovinj.

• *Telefon i fax:*(052) 804743; (052) 804780.

* *E- mail*: E-mail: ingrid@cim.irb.hr
* *Kućna adresa:*M. Garbin 2**,** 52210 Rovinj.

**ŠKOLOVANJE**

1995. Doktorirala na Sveučilištu u Zagrebu, polje Kemija. Disertacija "Utjecaj dugoročnih promjena oceanografskih svojstava na koncentraciju hranjivih soli u sjevernom Jadranu", izrađena u Zavodu za istraživanje mora u Rovinju. Voditelj dr. Danilo Degobbis.

1985. Magistrirala na postdiplomskom studiju iz Oceanologije Sveučilišta u Zagrebu. Magistarski rad "Organski fosfor u procesu primarne proizvodnje u sjevernom Jadranu", izrađen u Zavodu za istraživanje mora u Rovinju. Voditelj dr. Sergije Kveder.

 1980. Diplomirala kemiju na Kemijsko-tehnološkom fakultetu Sveučilišta u Zagrebu. Diplomski rad “Usporedba dviju metoda za određivanje kloriranih ugljikovodika u morskim organizmima", izrađen u Zavodu za istraživanje mora u Rovinju. Voditelj Prof. Ivan Jakopčić.

1974. Maturirala na općoj gimnaziji u Rovinju

**POZNAVANJE JEZIKA:** Talijanski, engleski, francuski.

**ZNANSTVENI I STRUČNI RAD:**

Glavno znanstveno područje rada: Moja znanstvena djelatnost odnosi se uglavnom na tri komplementarne problematike:

1. Istraživanje procesa kruženja organske tvari u ekosustavu mora, s posebnim osvrtom na ulogu ektoenzima u opskrbi hranjivih soli za potrebe mikrobialne zajednice.

2. Proučavanje mehanizama dugoročnih promjena hidrografskih uvjeta, koncentracije hranjivih soli i odgovora mikrobijalne zajednice u sjevernom Jadranu.

3. Proučavanje mehanizama eutrofikacije i neuobičajenih pojava (anoksija, hipertrofija sluzavih agregata).

Istraživanja su obavljena prvenstveno u otvorenim vodama sjevernog Jadrana, kao i u nekim priobalnim područjima (zapadna Istra, Riječki zaljev, Limski Kanal).

U sklopu tih problematika radila sam na poboljšanju metodologije određivanja hranjivih soli u morskoj vodi, te sudjelovala na brojnim nacionalnim i internacionalnim kalibracijama metodologije.

Neprekidno sam sudjelovala u znanstveno-istraživačkim programima redovno financiranim od Republike Hrvatske. Sudjelovala sam također u raznim drugim nacionalnim i međunarodnim znanstvenim projektima (sufinanciranim od NSF i Smithsonian Institution, SAD; Alpe-Jadran; UNEP). Autor sam ili koautor oko dvadesetak izvještaja.

Sudjelovala sam u ekološkim studijama financiranim od domaćih radnih i drugih organizacija. Među najvažnije spadaju istraživanja obalnog mora zapadne Istre i Riječkog zaljeva.

**NASTAVNI RAD:**

Od 2010. sudjelujem u Sveučilišnom studiju Znanost u moru sa slijedećim predmetima:

I. Ivančić - **Ciklus hranjivih soli,**

**I. Ivančić - Oceanološke metode i tehnike**

M. Najdek, I. Ivančić, M. Blažina - **Analitička kemija i instrumentalne metode analize**

**M. Najdek, D. Fuks, I. Ivančić - Ciklus organske tvari i eutrofikacija**

**ČLANSTVO U ZNANSTVENIM DRUŠTVIMA I TIJELIMA**

1983.‑ član Komiteta za zaštitu voda, Republika Hrvatska

1986.- član Komiteta za kemijsku oceanografiju Međunarodne komisije za znanstveno istraživanje Mediterana (CIESM), Monaco.